Patti

Patti è un cumuni di 13.460 abbitanti dâ pruvincia di Missina. Lu cumuni di Patti eni unu di cchiù antichi dâ pruvincia, pari ca havi cchiossai di milli anni, si chiamava ntornu a l'annu milli "pactae" e nascìu supra li ruvini di l'antica cità grecu romana di Tindaris, Patti oggi campa supra lu turismu di scavi archiològgici di Tìnnari e la villa romana sutta lu ponti di l'autostrata. Lu sinnacu di Patti eni Gianluca Bonsignore, eletto na para d'anni fa. A Patti c'eni macari a cattedrali, unni staci u viscuvu Mons. Ignazio Zambito. Patti eni u centru da diocisi chi vaci da Oliveri fino a Tusa. U Santu Patronu di Patti è Santa Fibbronia: a festa si faci l'ultima duminica du misi di Lugliu macari puru se 'nto calendariu casca u 5 lugliu. Patti avi puru na famusa scola chi eni u Liceo Vittorio Emanuele III, chi ogni annu faci manifestazzioni teatrali o Tinnaru 'nto teatru grecu. Salvatori Quasimudu scrissi di versi pu Tinnaru intitolati 'Vento a Tindari'. A Patti c'eni macari a casa di Garibaldi unni stesi prima da battaglia di Milazzo. A spiaggia da Marina è una di chiu beddi da provincia e ogni annu venunu tantissimi turisti chi si fannu u bagnu e si manciunu a granita chi eni bona. Tradizzioni e manifestazzioni 03 frivaru, Festa dî San Blasi. Fistiggiamenti. Carnalivari di Patti. Sfilati di carri e corsi mascarati. 13 giugnu, Festa di Sant'Antoniu di Pàduva. Fistiggiamenti. 29 sittèmmiru, Festa dî San Michele Arcanciulu. Fisteggiamenti.